CELEX: C2006/212/16
Language: fi
Date: 2006-09-02 00:00:00
Title: Asia C-241/06: Ennakkoratkaisupyyntö, jonka Hanseatisches Oberlandesgericht (Saksa) on esittänyt 30.5.2006 — Lämmerzahl GmbH v. Freie Hansestadt Bremen

2.9.2006   
            
            
               FI
            
            
               Euroopan unionin virallinen lehti
            
            
               C 212/10
            
         Ennakkoratkaisupyyntö, jonka Hanseatisches Oberlandesgericht (Saksa) on esittänyt 30.5.2006 — Lämmerzahl GmbH v. Freie Hansestadt Bremen
   (Asia C-241/06)
   (2006/C 212/16)
   Oikeudenkäyntikieli: saksa
   Ennakkoratkaisua pyytänyt tuomioistuin
   Hanseatisches Oberlandesgericht
   Pääasian asianosaiset
   
      Kantaja: Lämmerzahl GmbH
   
      Vastaaja: Freie Hansestadt Bremen
   Ennakkoratkaisukysymykset
   
               1)
            
            
               Onko yhteensoveltuvaa julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21 päivänä joulukuuta 1989 annetun neuvoston direktiivin 89/665/ETY, sellaisena kuin se on muutettuna julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annetulla neuvoston direktiivillä 92/50/ETY (1) ja erityisesti sen 1 artiklan 1 kohdan ja 3 kohdan kanssa, jos tarjoajalta evätään yleisesti mahdollisuus valittaa julkisia hankintoja koskevasta hankintaviranomaisen päätöksestä, kun tarjoaja ei tuottamuksellisesti ole vedonnut kansallisessa lainsäädännössä määrätyssä muutoksenhakuajassa hankintasäännösten rikkomiseen, joka koskee
               
                           a)
                        
                        
                           tarjouspyynnön valittua muotoa
                           tai
                        
                     
                           b)
                        
                        
                           hankinnan arvon oikeaa vahvistamista (selvästi virheellinen arviointi tai vahvistamisen riittämätön avoimuus),
                           ja oikein vahvistetun tai oikeaksi vahvistettavan hankinnan arvon mukaan olisi mahdollista tutkia muita hankintasäännösten rikkomisia, jotka eivät erikseen tarkasteltuina ole prekludoituneita?
                        
                     
         
               2)
            
            
               Onko mahdollisesti esitettävä muita erityisiä vaatimuksia hankinnan arvon määrittelyn kannalta keskeisille tiedoille hankintailmoituksessa, jotta hankinnan arvon arvioimista koskevista hankintasäännösten rikkomisista voitaisiin johtaa ensisijaisen vaatimuksen esittämistä koskevan oikeuden yleinen poissulkeminen silloinkin, kun oikein arvioitu tai arvioitava hankinnan arvo ylittää ratkaisevan kynnysarvon?
            
         
      (1)  EYVL L 209, s. 1.